title: Регламент за изпълнение (ЕС) № 1224/2011 на Комисията от 28 ноември 2011 година за определяне на разпоредби за прилагането на членове 66—73 от Регламент (ЕО) № 1186/2009 на Съвета за установяване на система на Общността за митнически освобождавания

text:
               29.11.2011

               BG

               Официален вестник на Европейския съюз

               L 314/14

         РЕГЛАМЕНТ ЗА ИЗПЪЛНЕНИЕ (ЕС) № 1224/2011 НА КОМИСИЯТА
   от 28 ноември 2011 година
   за определяне на разпоредби за прилагането на членове 66—73 от Регламент (ЕО) № 1186/2009 на Съвета за установяване на система на Общността за митнически освобождавания
   (кодифициран текст)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1186/2009 на Съвета от 16 ноември 2009 г. за установяване на система на Общността за митнически освобождавания (1),
   като има предвид, че:

               (1)

               Регламент (ЕИО) № 2289/83 на Комисията от 29 юли 1983 г. за определяне на разпоредби за прилагането на членове от 70 до 78 на Регламент (ЕИО) № 918/83 на Съвета относно установяване режим на Общността за освобождаване от митни сборове (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.

               (2)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   ДЯЛ I

      ОБХВАТ

   Член 1
   Настоящият регламент определя разпоредби по прилагането на членове 66—73 от Регламент (ЕО) № 1186/2009.
   ДЯЛ II

      РАЗПОРЕДБИ, ПРИЛОЖИМИ ПРИ ВНОС ОТ ИНСТИТУЦИИ ИЛИ ОРГАНИЗАЦИИ

      ГЛАВА I

         Общи разпоредби

      Раздел 1

         Задължения от страна на институцията или организацията, до които са изпратени артикулите

   Член 2
   1.   Освобождаването от вносни мита на артикулите, посочени в членове 67 и 68 от Регламент (ЕО) № 1186/2009, води до следните задължения за институцията или организацията, до които са изпратени артикулите:

               а)

               да изпратят въпросните артикули директно до декларираното място по местоназначение;

               б)

               да ги водят на отчет в инвентарните си книги;

               в)

               да ги употребяват изключително за целите, посочени във въпросните разпоредби;

               г)

               да улесняват всяка проверка, която компетентните органи считат за необходима, за да се гарантира, че условията за предоставяне на освобождаване от вносни мита са спазени или че тези условия остават спазени.

         2.   Ръководителят на институцията или организацията, до които са изпратени артикулите, или упълномощеният му представител, представя на компетентните органи декларация, че е запознат с различните задължения, изброени в параграф 1, както и стъпките, предприети за спазването им.
   Компетентните органи могат да изискат декларацията по първата алинея да се представя за всеки отделен внос или за няколко операции по внос, или за всички операции по внос, които трябва да бъдат извършени от институцията или организацията, до които са изпратени артикулите.

      Раздел 2

         Разпоредби, приложими за случаите, когато артикулите са заети, отдадени под наем или прехвърлени

   Член 3
   1.   Когато се прилага член 72, параграф 2, втора алинея от Регламент (ЕО) № 1186/2009, институцията или организацията, на които са заети, отдадени под наем или прехвърлени артикулите за употреба от лица с увреждания, се задължават от датата на получаване на артикулите да изпълняват същите задължения, както и определените в член 2 от настоящия регламент.
   2.   Когато институцията или организацията, на които се заема, отдава под наем или прехвърля артикулът, се намират в държава-членка, различна от тази, в която се намират институцията или организацията, които заемат, отдават под наем или прехвърлят артикула, при изпращането на този артикул компетентният митнически орган на държавата-членка на изпращане издава контролно копие Т5 в съответствие с правилата, предвидени в членове 912а до 912ж от Регламент (ЕИО) № 2454/93 на Комисията (4), с цел да се осигури такава употреба на артикула, която му дава право да продължи да отговаря на изискванията за освобождаването му от вносни мита.
   За тази цел контролното копие Т5 съдържа в клетка 104 в подпозиция „други“ едно от вписванията, изброени в приложение I.
   3.   Параграфи 1 и 2 се прилагат mutatis mutandis при заемане, отдаване под наем или прехвърляне на резервните части,съставните части или специфичните принадлежности за артикули, предназначени за лица с увреждания, както и за техническите съоръжения за поддръжката, контрола, калибрирането или поправката на въпросните артикули, които са освободени от вносни мита по реда на член 67, параграф 2 или член 68, параграф 2 от Регламент (ЕО) № 1186/2009.

      ГЛАВА II

         Особени разпоредби във връзка с освобождаване от вносни мита на артикули, посочени в член 67, параграф 1 от Регламент (ЕО) № 1186/2009

   Член 4
   1.   За да получи освобождаване от вносни мита на артикул, предназначен за слепи по реда на член 67, параграф 1 от Регламент (ЕО) № 1186/2009, ръководителят на институцията или организацията, до които е изпратен артикулът, или упълномощеният му представител представя заявление на компетентните органи в държавата-членка, където са установени институцията или организацията.
   Заявлението се придружава от цялата информация, която компетентните органи считат за необходима, за да определят дали са изпълнени условията за освобождаване от вносни мита.
   2.   Компетентните органи на държавата-членка, където са установени институцията или организацията, до които се изпраща артикулът, дават пряко решение по заявлението, посочено в параграф 1.

      ГЛАВА III

         Особени разпоредби във връзка с освобождаване от вносни мита на артикули, посочени в член 68, параграф 1 от Регламент (ЕО) № 1186/2009

   Член 5
   1.   За да получи освобождаване от вносни мита на артикул, предназначен за лица с увреждания, по реда на член 68, параграф 1 от Регламент (ЕО) № 1186/2009, ръководителят на институцията или организацията, до които е изпратен артикулът, или упълномощеният му представител представя заявление на компетентните органи в държавата-членка, където са установени институцията или организацията.
   2.   Заявлението, посочено в параграф 1, съдържа следната информация, отнасяща се до въпросния артикул:

               а)

               точното търговско описание на артикула, използвано от производителя, неговото предполагаемо класиране в Комбинираната номенклатура и обективните технически характеристики, показващи, че той е специално предназначен за образованието, наемането на работа или социалното подпомагане на лицата с увреждания;

               б)

               името или търговското наименование и адрес на производителя и, ако е налично, името на доставчика;

               в)

               страната на произход на артикула;

               г)

               местоназначението на артикула;

               д)

               точната употреба, за която е предназначен артикулът;

               е)

               цената на артикула или неговата стойност за митнически цели;

               ж)

               количеството на въпросния артикул.

         Заедно със заявлението се представят документни доказателства, съдържащи цялата информация за характеристиките и техническите спецификации на артикула.
   Член 6
   Компетентните органи на държавата-членка, в която се намират институцията или организацията, за които са предназначени артикулите, вземат пряко решение по заявленията по член 5.
   Член 7
   Разрешенията за освобождаване от вносни мита са валидни за период от шест месеца.
   При наличие на особени обстоятелства за всеки отделен случай компетентните органи могат да определят по-дълъг срок.

      ГЛАВА IV

         Особени разпоредби във връзка с освобождаване от вносни мита на резервни части, съставни части, специфични принадлежности или технически съоръжения по член 67, параграф 2 и член 68, параграф 2 от Регламент (ЕО) № 1186/2009

   Член 8
   За целите на член 67, параграф 2 и член 68, параграф 2 от Регламент (ЕО) № 1186/2009, „специфични принадлежности“ означава предмети, които са проектирани конкретно за употреба с определен артикул за подобряване на качествата и възможностите му.
   Член 9
   За да получи освобождаване от вносни мита на резервни части, съставни части, специфични принадлежности или технически съоръжения по член 67, параграф 2 или по член 68, параграф 2 от Регламент (ЕО) № 1186/2009, ръководителят на институцията или организацията, до които са изпратени артикулите, или упълномощеният му представител представят заявление на компетентните органи в държавата-членка, където са установени институцията или организацията.
   Заявлението се придружава от цялата информация, считана за необходима от компетентните органи, за да се определи дали са спазени условията по член 67, параграф 2 или член 68, параграф 2 от Регламент (ЕО) № 1186/2009.
   Член 10
   Компетентните органи на държавата-членка, където са установени институцията или организацията, до които са изпратени артикулите, вземат пряко решение по заявленията по член 9.
   ДЯЛ III

      РАЗПОРЕДБИ, ПРИЛОЖИМИ ЗА ВНОС, ИЗВЪРШВАН ОТ СЛЕПИ И ДРУГИ ЛИЦА С УВРЕЖДАНИЯ

   Член 11
   Членове 4, 8, 9 и 10 се прилагат mutatis mutandis за освобождаване от вносни мита за артикули, посочени в член 67 от Регламент (ЕО) № 1186/2009, внасяни от слепи за тяхна лична употреба.
   Член 12
   За освобождаване от вносни мита на артикули, внасяни от лица с увреждания за тяхна лична употреба, се прилагат, mutatis mutandis:

               а)

               членове 5, 6 и 7 в случай на артикули, посочени в член 68, параграф 1 от Регламент (ЕО) № 1186/2009;

               б)

               членове 8, 9 и 10 в случай на артикули, посочени в член 68, параграф 2 от Регламент (ЕО) № 1186/2009.

         Член 13
   Компетентните органи могат да разрешат заявлението по членове 4 и 5 да бъде подадено в опростена форма, когато се отнася до артикули, внасяни съгласно условията, посочени в членове 11 и 12.
   ДЯЛ IV

      ЗАКЛЮЧИТЕЛНИ РАЗПОРЕДБИ

   Член 14
   Регламент (ЕИО) № 2289/83 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение III.
   Член 15
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 ноември 2011 година.

            За Комисията

            Председател

         José Manuel BARROSO

      (1)  ОВ L 324, 10.12.2009 г., стр. 23.

      (2)  ОВ L 220, 11.8.1983 г., стр. 15.

      (3)  Вж. приложение II.

      (4)  ОВ L 253, 11.10.1993 г., стр. 1.

      ПРИЛОЖЕНИЕ I

         Вписвания, посочени в член 3, параграф 2

                  —

                  „Артикул за лицата с увреждания: продължаването на митническите освобождавания подлежи на спазване на член 72, параграф 2, втора алинея от Регламент (ЕО) № 1186/2009“;

                  —

                  „Objeto para personas minusválidas: se mantiene la franquicia subordinada al respeto del artículo 72, apartado 2, segundo párrafo, del Reglamento (CE) № 1186/2009“;

                  —

                  „Zboží pro postižené osoby: zachování osvobození za předpokladu splnění podmínek čl. 72 odst. 2 druhého pododstavce nařízení (ES) č. 1186/2009“;

                  —

                  „Genstand til handicappede personer: Fortsat fritagelse betinget af overholdelse af artikel 72, stk. 2, andet afsnit, i forordning (EF) nr. 1186/2009“;

                  —

                  „Gegenstand für Behinderte: Weitergewährung der Zollbefreiung abhängig von der Voraussetzung des Artikels 72 Absatz 2 zweiter Unterabsatz der Verordnung (EG) Nr. 1186/2009“;

                  —

                  „Kaubaartiklid puuetega inimestele: impordimaksudest vabastamise jätkamine, tingimusel et täidetakse määruse (EÜ) nr 1186/2009 artikli 72 lõike 2 teist lõiku“;

                  —

                  „Αντικείμενα προοριζόμενα για μειονεκτούντα άτομα: Διατήρηση της ατέλειας εξαρτώμενη από την τήρηση του άρθρου 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009“;

                  —

                  „Article for the handicapped: continuation of relief subject to compliance with the second subparagraph of Article 72(2) of Regulation (ЕС) № 1186/2009“;

                  —

                  „Objet pour personnes handicapées: maintien de la franchise subordonné au respect de l’article 72, paragraphe 2, deuxième alinéa, du règlement (CE) № 1186/2009“;

                  —

                  „Oggetto per persone disabili: la franchigia è mantenuta a condizione che venga rispettato l’articolo 72, paragrafo 2, secondo comma del regolamento (CE) n. 1186/2009“;

                  —

                  „Invalīdiem paredzētas preces: atbrīvojuma turpmāka piemērošana atkarīga no atbilstības Regulas (EK) Nr. 1186/2009 72. panta 2. punkta otrajai daļai“;

                  —

                  „Neįgaliesiems skirtas daiktas: atleidimo nuo muitų taikymo pratęsimas laikantis Reglamento (EB) Nr. 1186/2009 72 straipsnio 2 dalies antrosios pastraipos nuostatų“;

                  —

                  „Áru behozatala fogyatékos személyek számára: a vámmentesség fenntartása az 1186/2009/EK rendelet 72. cikkének (2) bekezdésében foglalt feltételek teljesítése esetén“;

                  —

                  „Oġġett għal nies b’xi diżabilita': tkomplija ta’ ħelsien mid-dazju suġġett għal osservanza tat-tieni subparagrafu ta’ l-Artiklu 72(2) tar-Regolament (KE) Nru 1186/2009“;

                  —

                  „Voorwerp voor gehandicapten: handhaving van de vrijstelling is afhankelijk van de nakoming van artikel 72, lid 2, tweede alinea van Verordening (EG) nr. 1186/2009“;

                  —

                  „Artykuł przeznaczony dla osób niepełnosprawnych: kontynuacja zwolnienia z zastrzeżeniem zachowania warunków określonych w art. 72 ust. 2 akapit drugi rozporządzenia (WE) nr 1186/2009“;

                  —

                  „Objectos destinados às pessoas deficientes: é mantida a franquia desde que seja respeitado o n.o 2, segundo parágrafo do artigo 72.o do Regulamento (CE) n.o 1186/2009“;

                  —

                  „Articole pentru persoane cu handicap: menținerea scutirii este condiționată de respectarea dispozițiilor articolului 72 alineatul (2) al doilea paragraf din Regulamentul (CE) Nr. 1186/2009“;

                  —

                  „Tovar pre postihnuté osoby: naďalej oslobodený, ak spĺňa podmienky ustanovené v článku 72 odseku 2 druhom pododseku nariadenia (ES) č. 1186/2009“;

                  —

                  „Predmet za invalide: ohranitev oprostitve v skladu z drugim pododstavkom člena 72(2) Uredbe (ES) št. 1186/2009“;

                  —

                  ‘Vammaisille tarkoitetut tavarat: tullittomuus jatkuu, edellyttäen että asetuksen (EY) N:o 1186/2009 72 artiklan 2 kohdan toisen alakohdan ehtoja noudatetaan’;

                  —

                  ‘Föremål för funktionshindrade: Fortsatt tullfrihet under förutsättning att villkoren i artikel 72.2 andra stycket i förordning (EG) nr 1186/2009 uppfylls’.

      ПРИЛОЖЕНИЕ II

         Отмененият регламент и списък на неговите последователни изменения

                  Регламент (ЕИО) № 2289/83 на Комисията
                  (ОВ L 220, 11.8.1983 г., стр. 15)

                  Регламент (ЕИО) № 1746/85 на Комисията
                  (ОВ L 167, 27.6.1985 г., стр. 23)

                  Точка I.18 от приложение I към Акта за присъединяване от 1985 г.
                  (ОВ L 302, 15.11.1985 г., стр. 139)

                  Регламент (ЕИО) № 3399/85 на Комисията
                  (ОВ L 322, 3.12.1985 г., стр. 10)

                  единствено член 1, точка 3

                  Регламент (ЕИО) № 735/92 на Комисията
                  (ОВ L 81, 26.3.1992 г., стр. 18)

                  Точка XIII A.II.4 от приложение I към Акта за присъединяване от 1994 г.
                  (ОВ C 241, 29.8.1994 г., стр. 274)

                  Точка 19.B.1 от приложение II към Акта за присъединяване от 2003 г.
                  (ОВ L 236, 23.9.2003 г., стр. 771)

                  Регламент (ЕО) № 1792/2006 на Комисията
                  (ОВ L 362, 20.12.2006 г., стр. 1)

                  единствено точка 11.Б.1 от приложение

      ПРИЛОЖЕНИЕ III

         Таблица на съответствието

                  Регламент (ЕИО) № 2289/83

                  Настоящият регламент

                  Член 1

                  Член 1

                  Член 2, параграф 1, уводна фраза

                  Член 2, параграф 1, уводна фраза

                  Член 2, параграф 1, първо тире

                  Член 2, параграф 1, буква а)

                  Член 2, параграф 1, второ тире

                  Член 2, параграф 1, буква б)

                  Член 2, параграф 1, трето тире

                  Член 2, параграф 1, буква в)

                  Член 2, параграф 1, четвърто тире

                  Член 2, параграф 1, буква г)

                  Член 2, параграф 2

                  Член 2, параграф 2

                  Член 3, параграф 1

                  Член 3, параграф 1

                  Член 3, параграф 2, първа алинея

                  Член 3, параграф 2, първа алинея

                  Член 3, параграф 2, втора алинея, уводна фраза

                  Член 3, параграф 2, втора алинея

                  Член 3, параграф 2, втора алинея, списък с вписвания

                  Приложение I

                  Член 3, параграф 3

                  Член 3, параграф 3

                  Член 4

                  Член 4

                  Член 6

                  Член 5

                  Член 7

                  Член 6

                  Член 10

                  Член 7

                  Член 13

                  Член 8

                  Член 14

                  Член 9

                  Член 15

                  Член 10

                  Член 16

                  Член 11

                  Член 17

                  Член 12

                  Член 18

                  Член 13

                  Член 19

                  —

                  —

                  Член 14

                  Член 20

                  Член 15

                  —

                  Приложение II

                  —

                  Приложение III


title: Регламент за изпълнение (ЕС) 2017/904 на Съвета от 29 май 2017 година за прилагане на член 9, параграф 2 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго

text:
               29.5.2017

               BG

               Официален вестник на Европейския съюз

               LI 138/1

         РЕГЛАМЕНТ ЗА ИЗПЪЛНЕНИЕ (ЕС) 2017/904 НА СЪВЕТА
   от 29 май 2017 година
   за прилагане на член 9, параграф 2 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като имат предвид, че:

               (1)

               На 18 юли 2005 г. Съветът прие Регламент (ЕО) № 1183/2005.

               (2)

               На 12 декември 2016 г. Съветът прие Регламент (ЕС) 2016/2230 (2) в отговор на възпрепятстването на избирателния процес и свързаните с това нарушения на човешките права в Демократична република Конго (ДРК). На 6 март 2017 г. Съветът прие заключения, в които изрази сериозната си загриженост по повод на политическата ситуация в ДРК, предизвикана от блокирането на изпълнението на приобщаващото политическо споразумение от 31 декември 2016 г., както и от положението със сигурността в някои части на страната, където се наблюдава употреба на прекомерна сила.

               (3)

               Предвид сериозното положение в ДРК в списъка на лицата и образуванията, за които се прилагат ограничителни мерки, съдържащ се в приложение Iа към Регламент (ЕО) № 1183/2005, следва да бъдат добавени девет лица.

               (4)

               Поради това приложение Iа към Регламент (ЕО) № 1183/2005 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение Iа към Регламент (ЕО) № 1183/2005 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 май 2017 година.

            За Съвета

            Председател

         C. CARDONA

      (1)  ОВ L 193, 23.7.2005 г., стр. 1.

      (2)  Регламент (ЕС) 2016/2230 на Съвета от 12 декември 2016 г. за изменение на Регламент (ЕО) № 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 336, 12.12.2016 г., стр. 1).

      ПРИЛОЖЕНИЕ
      Следните лица се добавят към списъка на лицата и образуванията, поместен в приложение Iа към Регламент (ЕО) № 1183/2005.
      А.   Лица

                     Име

                     Идентификационни данни

                     Основания за включване в списъка

                     Дата на включване в списъка

                     „8.

                     Evariste Boshab, бивш заместник министър-председател и министър на вътрешните работи и сигурността

                     изв. още като Evariste Boshab Mabub Ma Bileng
                     Дата на раждане: 12.1.1956 г.
                     Място на раждане: Tete Kalamba (ДРК).
                     Номер на дипломатически паспорт: DP 0000003 (валиден от 21.12.2015 г. до 20.12.2020 г.).
                     Шенгенска виза изтекла на 5.1.2017 г.
                     Гражданство: ДРК.

                     В качеството си на заместник министър-председател и министър на вътрешните работи и сигурността в периода декември 2014 г. — декември 2016 г. Evariste Boshab официално носи отговорност за полицията и службите за сигурност и координира работата на губернаторите на провинции. В това си качество е отговорен за арести на активисти и членове на опозицията, както и за употребата на прекомерна сила, включително между септември 2016 г. и декември 2016 г. в отговор на демонстрации в Киншаса, които доведоха до голям брой убити или ранени граждани от службите за сигурност. Evariste Boshab следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     9.

                     Gédéon Kyungu Mutanga,

                     Дата на раждане: около 1974 г. в провинция Tanganyika.
                     Гражданство: ДРК

                     Като ръководител на милиция Bakata Katanga в периода 2011—2016 г. Gédéon Kyungu Mutanga участва в тежки нарушения на правата на човека и военни престъпления като убийства и нападения срещу цивилното население, особено в селските райони на региона Katanga.
                     Gédéon Kyungu Mutanga е понастоящем ръководител на въоръжена група, извършваща нарушения на правата на човека в провинция Kasai и подкрепяща правителствените сили, извършващи нарушения на правата на човека. Gédéon Kyungu Mutanga следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     10.

                     Alex Kande Mupompa, губернатор на централните части на Kasai

                     изв. още като Alexandre Kande Mupomba; Kande-Mupompa.
                     Дата на раждане: 23.9.1950 г.
                     Място на раждане: Kananga (ДРК).
                     Номер на паспорт от ДРК: OP 0024910 (валиден от 21.3.2016 г. до 20.3.2021 г.).
                     Адрес: Messidorlaan 217/25, 1180 Uccle, Белгия
                     Гражданство: ДРК и белгийско

                     Като губернатор на централните части на Kasai Alex Kande Mupompa носи отговорност за продължаващата употреба на прекомерна сила, жестоките репресии и извънсъдебните екзекуции, извършвани от силите за сигурност и от PNC в централните части на Kasai от 2016 г. насам, включително твърдяните незаконни убийства на членове на милицията Kamiuna Nsapu и граждани в Mwanza Lomba, централните части на Kasaiр, през февруари 2017 г.
                     В това си качество Alex Kande Mupompa следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     11.

                     Jean-Claude Kazembe Musonda, бивш губернатор на Haut-Katang

                     Дата на раждане: 17.5.1963 г.
                     Място на раждане: Kashobwe (ДРК).
                     Гражданство: ДРК.

                     Като губернатор на Haut Katanga до април 2017 г. Jean-Claude Kazembe Musonda носи отговорност за употребата на прекомерна сила и жестоките репресии, извършвани от силите за сигурност и PNC в Haut Katanga, включително между 15 и 31 декември 2016 г., когато 12 граждани са убити и 64 ранени в резултат от използването на смъртоносна сила от силите за сигурност, включително от агенти на PNC, в отговор на протестите в Lubumbashi.
                     Jean-Claude Kazembe Musonda следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     12.

                     Lambert Mende, министър на комуникациите и медиите и говорител на правителството

                     изв. още като Lambert Mende Omalanga
                     Дата на раждане: 11.2.1953 г.
                     Място на раждане: Okolo (ДРК).
                     Номер на дипломатически паспорт: DB0001939 (издаден на 4.5.2017 г., валиден до 3.5.2022 г.).
                     Гражданство: ДРК

                     Като министър на комуникациите и медиите от 2008 г. насам Lambert Mende носи отговорност за прилагането в ДРК на репресивна медийна политика, която нарушава правото на свободно изразяване и информация и възпрепятства намирането на консенсусно и мирно решение за провеждането на избори в ДРК. На 12 ноември 2016 г. той приема указ, който ограничава възможностите за излъчване на чуждестранни медии в ДРК.
                     В нарушение на политическото споразумение, постигнато на 31 декември 2016 г. между президентското мнозинство и опозиционните партии, излъчването на няколко медии не е възобновено към май 2017 г.
                     В качеството си на министър на комуникациите и медиите Lambert Mende следователно носи отговорност за възпрепятстване на намирането на консенсусно и мирно решение за провеждането на избори в ДРК, включително чрез актове на насилие, репресии или подбуждане към насилие, или чрез подкопаване на принципите на правовата държава.

                     29.5.2017 г.

                     13.

                     Muhindo Akili Mundos, Командир на 31-ва бригада на FARDC

                     изв. още като Charles Muhindo Akili Mundos; Charles Muhindo Akilimani Mundos.
                     Дата на раждане: 10.11.1972 г.
                     Място на раждане: Kirotse (ДРК).
                     Военен ID номер: 1-72-96-80384-52.
                     Гражданство: ДРК.

                     Muhindo Akili Mundos е командир от FARDC, командвал операцията Sukola I; носи отговорност за провеждането на военни операции срещу ADF в периода август 2014 г. — юни 2015 г. Набира и въоръжава бивши бойци от местни въоръжени групи за участие в извънсъдебни екзекуции и в масовите убийства, започнали през октомври 2014 г.
                     Muhindo Akili Mundos следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     14.

                     Бригаден генерал Eric Ruhorimbere, заместник-командир на 21-ви военен район (Mbuji-Mayi)

                     изв. още като Eric Ruhorimbere Ruhanga; Tango Two; Tango Deux.
                     Дата на раждане: 16.7.1969 г.
                     Място на раждане: Minembwe (ДРК).
                     Военен ID номер: 1-69-09-51400-64
                     Гражданство: ДРК

                     Като заместник-командир на 21-ви военен район от 18 септември 2014 г. насам Eric Ruhorimbere носи отговорност за употребата на прекомерна сила и извънсъдебните екзекуции, извършвани от силите на FARDC, главно срещу милицията Nsapu и срещу жени и деца.
                     Eric Ruhorimbere следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     15.

                     Ramazani Shadari, заместник министър-председател и министър на вътрешните работи и сигурността

                     изв. още като Emmanuel Ramazani Shadari Mulanda; Shadary
                     Дата на раждане: 29.11.1960 г.
                     Място на раждане: Kasongo (ДРК)
                     Гражданство: ДРК

                     Като заместник министър-председател и министър на вътрешните работи и сигурността от 20 декември 2016 г., Ramazani Shadari официално носи отговорност за полицията и службите за сигурност и координира работата на губернаторите на провинции. В това си качество той носи отговорност за неотдавнашните арести на активисти и членове на опозицията, както и за употребата на прекомерна сила от момента на неговото назначаване, включително за репресии срещу членове на движението Bundu Dia Kongo в централната част на Конго, репресии в Киншаса през януари и февруари 2017 г., както и за употребата на прекомерна сила и жестоки репресии в провинциите Kasai.
                     В това си качество Ramazani Shadari следователно е участвал в планирането, ръководенето или извършването на действия, които съставляват тежки нарушения на правата на човека в ДРК.

                     29.5.2017 г.

                     16.

                     Kalev Mutondo, Началник (официално Главен администратор) на Националната разузнавателна служба (ANR)

                     изв. още като Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Дата на раждане: 3.3.1957 г.
                     Номер на паспорт: DB0004470 (издаден на 8.6.2012 г., валиден до 7.6.2017 г.).

                     Като дългогодишен началник на Националната разузнавателна служба (ANR), Kalev Mutondo участва и е отговорен за произволни арести, задържане и малтретиране на членове на опозицията, активисти на гражданското общество и други. Той следователно е подкопал принципите на правовата държава и е възпрепятствал намирането на консенсусно и мирно решение за провеждането на избори в ДРК, както и е планирал и ръководил действия, които съставлява сериозно нарушение на правата на човека в ДРК.

                     29.5.2017 г.“


title: Регламент за изпълнение (ЕС) 2015/1975 на Комисията от 8 юли 2015 година за определяне на честотата и формата на докладването на нередности във връзка с Европейския фонд за гарантиране на земеделието и Европейския земеделски фонд за развитие на селските райони, в съответствие с Регламент (ЕС) № 1306/2013 на Европейския парламент и на Съвета

text:
               10.11.2015

               BG

               Официален вестник на Европейския съюз

               L 293/23

         РЕГЛАМЕНТ ЗА ИЗПЪЛНЕНИЕ (ЕС) 2015/1975 НА КОМИСИЯТА
   от 8 юли 2015 година
   за определяне на честотата и формата на докладването на нередности във връзка с Европейския фонд за гарантиране на земеделието и Европейския земеделски фонд за развитие на селските райони, в съответствие с Регламент (ЕС) № 1306/2013 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 50, параграф 2, буква в) от него,
   като има предвид, че:

               (1)

               Държавите членки са задължени да докладват за нередности в съответствие с член 48, параграф 3 от Регламент (ЕС) № 1306/2013 и в съответствие с разпоредбите на Делегиран регламент (ЕС) 2015/1971 на Комисията (2).

               (2)

               Финансовите интереси на Съюза следва да се защитават по един и същ начин независимо от фонда, използван за постигане на целите, за които той е създаден. За тази цел с Регламент (ЕС) № 1306/2013, както и с регламенти (ЕС) № 1303/2013 (3), (ЕС) № 223/2014 (4) и (ЕС) № 514/2014 (5) на Европейския парламент и на Съвета Комисията се оправомощава да приема правила за докладването на нередности. За да се гарантира, че едни и същи правила се прилагат спрямо всички фондове, чието функциониране се урежда от тези регламенти, е необходимо настоящият регламент да съдържа разпоредби, идентични с тези в регламенти за изпълнение на Комисията (ЕС) 2015/1974 (6), (ЕС) 2015/1976 (7) и (ЕС) 2015/1977 (8).

               (3)

               С цел да се осигурят ефективен анализ и ефективно цялостно управление на случаите на нередности, от държавите членки се изисква редовно и своевременно да предоставят на Комисията съответната информация за установените нередности. За да се защитят финансовите интереси на Съюза, е необходимо да се определят еднакви условия за предоставянето на въпросната информация, и по-специално за неговата честота и формат.

               (4)

               За да се избегнат последиците от дадена нередност извън територията на докладващата държава членка, тази държава членка следва да докладва незабавно на Комисията за всяка такава нередност.

               (5)

               С цел да се използват в пълна степен предимствата, произтичащи от използването на електронни средства за обмен на информация, като същевременно се запазва сигурността на обмена, държавите членки следва да използват предназначената за целта Система за управление на нередностите (Irregularity Management System, IMS), осигурена на създадената от Комисията платформа на Информационната система за борба с измамите.

               (6)

               Държавите членки и Комисията следва да гарантират, че предаването на данни чрез Системата за управление на нередностите се осъществява по сигурен начин, който позволява гарантиране на наличност, цялост, автентичност и поверителност на информацията.

               (7)

               Използването на еврото като единствена парична единица за докладването на нередности е необходимо, за да се гарантира съпоставимост на докладваната информация. За държавите членки, които не са приели еврото като своя парична единица, е необходимо да определят обменния курс, който ще се използва за конвертиране на съответните суми в евро, и обменния курс, който ще се използва за конвертиране на разходи, които не са записани в отчетите на разплащателната агенция.

               (8)

               Предвидените в настоящия регламент мерки са в съответствие със становището на Комитета по земеделските фондове, създаден съгласно член 116 от Регламент (ЕС) № 1306/2013.

               (9)

               Тъй като вече са извършени плащания за съответните фондове и могат да възникнат нередности, разпоредбите на настоящия регламент следва да започнат да се прилагат незабавно. Ето защо настоящият регламент следва да влезе в сила в деня след деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент определя честотата и формата на докладването на нередности, посочено в член 48, параграф 3 от Регламент (ЕС) № 1306/2013.
   Член 2
   Честота на докладването на нередности
   1.   В срок от два месеца след края на всяко тримесечие държавите членки изпращат на Комисията първоначалния доклад за нередности, посочен в член 3 от Делегиран регламент (ЕС) 2015/1971.
   2.   Държавите членки изпращат на Комисията доклада за последващи действия, посочен в член 4 от Делегиран регламент (ЕС) 2015/1971, във възможно най-кратък срок след получаване на съответната информация.
   3.   Съответната държава членка незабавно докладва на Комисията открити или предполагаеми нередности, посочвайки други засегнати държави членки, когато нередностите могат да имат отражение извън нейната територия.
   Член 3
   Формат на докладването
   Информацията, посочена в членове 3 и 4 от Делегиран регламент (ЕС) 2015/1971, се изпраща по електронен път, като се използва Системата за управление на нередностите, създадена от Комисията.
   Член 4
   Използване на еврото
   1.   Сумите, докладвани от държавите членки, са в евро.
   2.   Държавите членки, които не са приели еврото за своя парична единица към датата на представяне на доклада по член 3, параграф 2 от Делегиран регламент (ЕС) 2015/1971, превръщат в евро сумите, изразени в национална валута, в съответствие с членове 105 и 106 от Регламент (ЕС) № 1306/2013. Когато разходите не са записани в отчетите на разплащателната агенция, се използва най-актуалният месечен счетоводен обменен курс, публикуван по електронен път от Комисията към момента на първоначално докладване.
   Член 5
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юли 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Делегиран регламент (ЕС) 2015/1971 на Комисията от 8 юли 2015 г. за допълване на Регламент (ЕС) № 1306/2013 на Европейския парламент и на Съвета със специфични разпоредби относно докладването на нередности по отношение на Европейския фонд за гарантиране на земеделието и Европейския земеделски фонд за развитие на селските райони и за отмяна на Регламент (ЕО) № 1848/2006 на Комисията (вж. страница 6 от настоящия брой на Официален вестник).

      (3)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

      (4)  Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).

      (5)  Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (ОВ L 150, 20.5.2014 г., стр. 112).

      (6)  Регламент за изпълнение (ЕС) 2015/1974 на Комисията от 8 юли 2015 г. за определяне на честотата и формата на докладването на нередности във връзка с Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, в съответствие с Регламент (ЕС) № 1303/2013 на Европейския парламент и на Съвета (вж. страница 20 от настоящия брой на Официален вестник).

      (7)  Регламент за изпълнение (ЕС) 2015/1976 на Комисията от 8 юли 2015 г. за определяне на честотата и формата на докладването на нередности във връзка с Фонда за европейско подпомагане на най-нуждаещите се лица, в съответствие с Регламент (ЕС) № 223/2014 на Европейския парламент и на Съвета (вж. страница 26 от настоящия брой на Официален вестник).

      (8)  Регламент за изпълнение (ЕС) 2015/1977 на Комисията от 8 юли 2015 г. за определяне на честотата и формата на докладването на нередности във връзка с по отношение на фонд „Убежище, миграция и интеграция“ и на инструмента за финансово подпомагане на полицейското сътрудничество, предотвратяването и борбата с престъпността и управлението на кризи, в съответствие с Регламент (ЕС) № 514/2014 на Европейския парламент и на Съвета (вж. страница 29 от настоящия брой на Официален вестник).


title: Регламент за изпълнение (ЕС) 2016/532 на Комисията от 30 март 2016 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Huile d'olive d'Aix-en-Provence (ЗНП)]

text:
               6.4.2016

               BG

               Официален вестник на Европейския съюз

               L 89/3

         РЕГЛАМЕНТ ЗА ИЗПЪЛНЕНИЕ (ЕС) 2016/532 НА КОМИСИЯТА
   от 30 март 2016 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Huile d'olive d'Aix-en-Provence (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Huile d'olive d'Aix-en-Provence“, регистрирано по силата на Регламент (ЕО) № 2036/2001 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Huile d'olive d'Aix-en-Provences“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 март 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 2036/2001 на Комисията от 17 октомври 2001 г. за допълване на приложението към Регламент (ЕО) № 2400/96 относно вписването на някои означения в Регистъра на защитените наименования за произход и на защитените географски указания, предвиден с Регламент (ЕИО) № 2081/92 на Съвета за защита на географските указания и наименованията за произход на селскостопанските и хранителните продукти (ОВ L 275, 18.10.2001 г., стр. 9).

      (3)  ОВ C 372, 10.11.2015 г., стр. 4.


title: Регламент за изпълнение (ЕС) № 152/2012 на Комисията от 21 февруари 2012 година за установяване на стандартни стойности при внос с цел определяне на входната цена на някои плодове и зеленчуци

text:
               22.2.2012

               BG

               Официален вестник на Европейския съюз

               L 49/17

         РЕГЛАМЕНТ ЗА ИЗПЪЛНЕНИЕ (ЕС) № 152/2012 НА КОМИСИЯТА
   от 21 февруари 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 февруари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  113,8

                  JO

                  78,3

                  MA

                  78,0

                  TN

                  92,8

                  TR

                  101,5

                  ZZ

                  92,9

                  0707 00 05

                  JO

                  134,1

                  MA

                  94,2

                  TR

                  172,3

                  ZZ

                  133,5

                  0709 93 10

                  MA

                  75,1

                  TR

                  136,9

                  ZZ

                  106,0

                  0805 10 20

                  EG

                  48,7

                  IL

                  73,3

                  MA

                  50,7

                  TN

                  49,9

                  TR

                  74,9

                  ZZ

                  59,5

                  0805 20 10

                  IL

                  135,4

                  MA

                  85,6

                  ZZ

                  110,5

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  112,4

                  MA

                  99,2

                  TR

                  72,8

                  ZZ

                  92,0

                  0805 50 10

                  EG

                  74,4

                  TR

                  53,2

                  ZZ

                  63,8

                  0808 10 80

                  CA

                  136,5

                  CL

                  98,4

                  CN

                  98,3

                  MK

                  29,3

                  US

                  153,8

                  ZZ

                  103,3

                  0808 30 90

                  AR

                  104,6

                  CL

                  79,3

                  CN

                  75,0

                  US

                  113,9

                  ZA

                  98,8

                  ZZ

                  94,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 167/2011 на Съвета от 21 февруари 2011 година за прекратяване на частичното междинно преразглеждане на антидъмпинговите мерки, приложими по отношение на вноса на определени видове полиетилен терефталат с произход, inter alia , от Република Корея

text:
               24.2.2011

               BG

               Официален вестник на Европейския съюз

               L 49/1

         РЕГЛАМЕНТ ЗА ИЗПЪЛНЕНИЕ (ЕС) № 167/2011 НА СЪВЕТА
   от 21 февруари 2011 година
   за прекратяване на частичното междинно преразглеждане на антидъмпинговите мерки, приложими по отношение на вноса на определени видове полиетилен терефталат с произход, inter alia, от Република Корея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 11, параграфи 3 и 6 от него,
   като взе предвид предложението на Европейската комисия, внесено след консултации с Консултативния комитет,
   като има предвид, че:
   А.   ПРОЦЕДУРА

   1.   Действащи мерки

               (1)

               Действащите понастоящем мерки са окончателно антидъмпингово мито, наложено с Регламент (ЕО) № 192/2007 на Съвета (2) върху вноса на определени видове полиетилен терефталат с произход, inter alia, от Република Корея („Южна Корея“). За корейските дружества, за които са определени индивидуални мита, действащите мита са с нулева стойност. Остатъчното мито е в размер на 148,3 EUR/тон.

         2.   Искане за преразглеждане

               (2)

               Искане за частично междинно преразглеждане съгласно член 11, параграф 3 от основния регламент беше подадено от Комитета на производителите на полиетилен терефталат (PET) към PlasticsEurope (наричан по-нататък „заявителят“), представляващ седем производители от Съюза.

               (3)

               Обхватът на искането беше ограничен до проучване на дъмпинга, доколкото е засегнат производителят износител KP Chemical Group, съставен от Honam Petrochemicals Corp. и KP Chemical Corp., (наричан по-нататък „KP Chemical Group“), както и до определени аспекти на вредата.

               (4)

               Заявителят представи доказателства prima facie, че, доколкото е засегнат KP Chemical Group, запазването на мярката в сегашния ѝ нулев размер вече не е достатъчно, за да се противодейства на съществуващия вредоносен дъмпинг.

         3.   Откриване на процедура по частично междинно преразглеждане

               (5)

               След като установи, след консултации с Консултативния комитет, че съществуват достатъчно доказателства, които обосновават откриването на процедура по частично междинно преразглеждане, Комисията обяви чрез известие, публикувано в Официален вестник на Европейския съюз
                   (3), откриването на процедура по частично междинно преразглеждане в съответствие с член 11, параграф 3 от основния регламент, ограничено до проучването на дъмпинга и на определени аспекти на вредата, доколкото това засяга KP Chemical Group.

         4.   Разглеждан продукт и сходен продукт

               (6)

               Продуктът, предмет на преразглеждането, е полиетилен терефталат с коефициент на вискозитет 78 ml/g или по-висок, съгласно стандарт по ISO 1628-5, понастоящем класиран под код по КН 3907 60 20, с произход от Южна Корея (наричан по-нататък „разглежданият продукт“).

               (7)

               Разглежданият и продаван на корейския вътрешен пазар продукт и продуктът, изнасян за Съюза, имат еднакви основни физически, технически и химически характеристики и са предназначени за едни и същи видове употреба, и поради това се считат за сходни по смисъла на член 1, параграф 4 от основния регламент.

         5.   Засегнати страни

               (8)

               Комисията извести официално производителя износител, представителите на държавата износител, производителите от Съюза и заявителя за откриването на процедура по частично междинно преразглеждане. На заинтересованите страни беше предоставена възможност да изложат становищата си в писмена форма и да поискат изслушване в срока, посочен в известието за откриване на процедура. На всички заинтересовани страни, които поискаха да бъдат изслушани и показаха, че са налице специални основания, поради които следва да бъдат изслушани, бе дадена такава възможност.

               (9)

               Комисията изпрати въпросници на производителя износител и на промишлеността на Съюза и получи отговори в рамките на установените за тази цел срокове. Комисията издири и провери цялата информация, която счете за необходима. Комисията извърши проверки на място в помещенията на KP Chemical Corp., Южна Корея, на Honam Petrochemicals Corp., Южна Корея, на Novapet SA, Испания, на Equipolymers Srl, Италия, на UAB Orion Global PET (Indorama), Литва, на UAB Indorama Polymers Europe, Литва, на UAB Neo Group, Литва, на La Seda de Barcelona, S.A., Испания и на M&G Polimeri Italia SpA, Италия.

         6.   Разследван период в рамките на преразглеждането

               (10)

               Разследването за дъмпинг обхвана периода от 1 януари 2009 г. до 31 декември 2009 г. (наричан по-нататък „разследваният период в рамките на преразглеждането“).

         Б.   РЕЗУЛТАТИ ОТ РАЗСЛЕДВАНЕТО

               (11)

               Що се отнася до определянето на нормалната стойност, Комисията най-напред установи дали общите продажби на разглеждания продукт на вътрешния пазар, осъществени от KP Chemical Group, са представителни в сравнение с общите експортни продажби за Съюза. В съответствие с член 2, параграф 2 от основния регламент продажбите на вътрешния пазар се считат за представителни, когато обемът на общите продажби на вътрешния пазар съставлява не по-малко от 5 % от обема на общите експортни продажби за Съюза. Комисията установи, че разглежданият продукт, който бе счетен за хомогенен продукт и не бе разделен на различни видове продукти, е бил продаван от KP Chemical Group на вътрешния пазар като цяло в представителни обеми.

               (12)

               Бе направено и проучване за това, дали продажбите на разглеждания продукт, продаден на вътрешния пазар в представителни количества, биха могли да се считат за извършени при обичайни търговски условия, чрез установяване на дела на рентабилните продажби на независими клиенти на вътрешния пазар. Тъй като бе установено, че са извършени достатъчно продажби при обичайни търговски условия, нормалната стойност бе определена на базата на реалните цени на вътрешния пазар, на които са извършени рентабилните продажби.

               (13)

               Тъй като разглежданият продукт е бил изнасян директно за независими клиенти в Съюза, експортната цена бе установена в съответствие с член 2, параграф 8 от основния регламент, а именно — на базата на реално платената или подлежаща на плащане експортна цена.

               (14)

               Сравнението между нормалната стойност и експортната цена беше направено на базата на цената франко завода.

               (15)

               С цел да се осигури обективно сравнение между нормалната стойност и експортната цена, под формата на корекции надлежно бяха отчетени разликите, отразяващи се върху цените и тяхната сравнимост, в съответствие с член 2, параграф 10 от основния регламент. Бяха направени отчисления за разликите в транспортните разходи, разходите за навло и застраховка, банковите такси, разходите по опаковането и разходите за обслужване на кредити, когато бе установено, че посочените разходи са разумни, точно изчислени и подкрепени с проверени доказателства.

               (16)

               Съгласно член 2, параграфи 11 и 12 от основния регламент дъмпинговият марж бе установен на основата на сравнение между среднопретеглената нормална стойност и среднопретеглената експортна цена, така както са определени по-горе.

               (17)

               Така изчисленият дъмпингов марж е под 2 %, изразен като процент от нетната цена франко границата на Европейския съюз без платено мито, като поради това се счита за de minimis марж в съответствие с член 9, параграф 3 от основния регламент.

         В.   ДЪЛГОТРАЕН ХАРАКТЕР НА ОБСТОЯТЕЛСТВАТА

               (18)

               Както при предходното междинно преразглеждане, довело до приемането на Регламент (ЕО) № 192/2007, при настоящото междинно преразглеждане бе установен дъмпингов марж на ниво de minimis за KP Chemical Group.

               (19)

               Не бяха констатирани признаци, че този de minimis марж няма да бъде с дълготраен характер, тъй като за KP Chemical Group бе установено, че оползотворява в много висока степен своите мощности (почти на 100 %). Освен това KP Chemical Group няма планове да повишава производствения си капацитет в Южна Корея. В действителност KP Chemical Group е закупил завод за производство на територията на Съюза и е по-вероятно да намали износа си от Южна Корея.

               (20)

               Поради това обстоятелствата, при които беше изчислен дъмпинговият марж в рамките на настоящото разследване, може да се считат за обстоятелства с дълготраен характер.

         Г.   ПРЕКРАТЯВАНЕ НА ПРЕРАЗГЛЕЖДАНЕТО

               (21)

               В светлината на горепосочените констатации настоящото преразглеждане следва да бъде прекратено, без да се променя нивото на приложимото по отношение на KP Chemical Group мито. При тези обстоятелства не е необходимо да бъдат разглеждани аспектите, свързани с вредата.

         Д.   РАЗГЛАСЯВАНЕ

               (22)

               Заинтересованите страни бяха информирани за основните факти и съображения, въз основа на които бе предвидено прекратяване на настоящото частично междинно преразглеждане. На всички страни беше предоставена възможността за коментар. Бяха получени коментари от промишлеността на Съюза, които обаче не доведоха до промяна на изложените по-горе заключения.

         Е.   ЗАКЛЮЧИТЕЛНИ РАЗПОРЕДБИ

               (23)

               Поради това настоящото преразглеждане следва да се прекрати без изменение на Регламент (ЕО) № 192/2007,

         ПРИЕ НАСТОЯЩИЯ РЕГЛАМЕНТ:
   Член 1
   Частичното междинно преразглеждане на антидъмпинговите мерки, приложими по отношение на вноса на определени видове полиетилен терефталат с произход, inter alia, от Република Корея, се прекратява без изменение на действащите мерки.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 февруари 2011 година.

            За Съвета

            Председател

         MARTONYI J.

      (1)  ОВ L 343, 22.12.2009 г., стр. 51.

      (2)  ОВ L 59, 27.2.2007 г., стр. 1.

      (3)  ОВ C 47, 25.2.2010 г., стр. 24.


title: Регламент за изпълнение (ЕС) № 1032/2012 на Комисията от 26 октомври 2012 година за вписване на название в регистъра на защитените наименования за произход и защитените географски указания (Ciliegia di Vignola (ЗГУ)

text:
               8.11.2012

               BG

               Официален вестник на Европейския съюз

               L 308/5

         РЕГЛАМЕНТ ЗА ИЗПЪЛНЕНИЕ (ЕС) № 1032/2012 НА КОМИСИЯТА
   от 26 октомври 2012 година
   за вписване на название в регистъра на защитените наименования за произход и защитените географски указания (Ciliegia di Vignola (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Ciliegia di Vignola“, подадена от Италия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 52, 22.2.2012 г., стр. 17.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ИТАЛИЯ
      Ciliegia di Vignola (ЗГУ)


title: Регламент за изпълнение (ЕС) № 309/2014 на Комисията от 20 март 2014 година за вписване на название в регистъра на защитените наименования за произход и защитените географски указания [Aceite de la Comunitat Valenciana (ЗНП)]

text:
               27.3.2014

               BG

               Официален вестник на Европейския съюз

               L 91/9

      РЕГЛАМЕНТ ЗА ИЗПЪЛНЕНИЕ (ЕС) № 309/2014 НА КОМИСИЯТА

   от 20 март 2014 година
   за вписване на название в регистъра на защитените наименования за произход и защитените географски указания [Aceite de la Comunitat Valenciana (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на названието „Aceite de la Comunitat Valenciana“, подадено от Испания, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, названието „Aceite de la Comunitat Valenciana“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието „Aceite de la Comunitat Valenciana“ (ЗНП).
   С посоченото в първа алинея название се обозначава продукт от клас 1.5. Масла и мазнини (масло, маргарин, олио и др.) от приложение II от Регламент (ЕО) № 1898/2006 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ С 276, 25.9.2013 г., стр. 9.

      (3)  Регламент (ЕО) № 1898/2006 на Комисията от 14 декември 2006 г. за определяне на подробни правила за прилагане на Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (ОВ L 369, 23.12.2006, стр. 1).